钦定古今图书集成/明伦汇编/闺媛典/第099卷 > 皇清五 > 熊立四妻〈徐氏徐氏严氏附〉
## 钦定古今图书集成/明伦汇编/闺媛典/第099卷 > 皇清五 > 熊立四妻〈徐氏徐氏严氏附〉

按《临川县志》：熊立四妻，临川人，失其姓氏，遇乱，投印山池死。又黄徽十八妻徐氏，投古井死。熊轩一妻徐氏，被执，投回龙冈池中死。托梦于夫求之，果得其尸。邹赓锡妻严氏，被掠不从，身受数创，坠坑中，越日复苏。自乙酉及甲寅相继被难，不能详其先后。